EkBass/fiwiki-20250220-pages-articles huggingface dataset:
Suomen Urheiluveneliitto

'SUV - urheiluveneiden luokkaliitto' {| align="left" Rekisteröity yhdistys Perustettu 2006 Kattojärjestö SPL Jäseniä ~ 50 Jäsenmaksu 20€ /vuosi Toiminta Veneluokkat E Scow ja Platu 25 LYS-urheiluveneet Suomen Urheiluveneliitto ry. SUV on perustettu vuonna 2006 edistämään urheiluveneilyä, rikastuttamaan suomalaista purjehduskulttuuria ja yhdistämään kilpapurjehtijoita ja eri luokkia. Suomen Purjehtijaliiton alaisuudessa toimiva yhdistys on rekisteröity myös nimellä Finlands Sportbåtförbund r.f - FSB. Kansainvälisesti yhdistys tunnetaan nimellä Finnish Sportboat Association. == Historia == Vuonna 2003 Plaanaa.comissa virisi keskustelua urheiluveneistä ja urheiluveneilystä. Alkaneen keskustelun pohjalta syksyllä 2005 järjestettiin Suomen Urheiluveneliiton perustamiskokous. Kesällä 2006 yhdistys järjesti ensimmäiset tapahtumat. Syksyllä 2006 järjestettiin urheiluveneiden luokkamestaruuskisat. Yhdistys tiedottaa asioistaan virallisesti Plaanaa.comissa. Osana yhdistyksen toimintaa Planaa.comin foorumilla jokaisella purjehtijalla mahdollisuus osallistua suomalaisen kilpa- ja päiväpurjehduskulttuurin kehittämiseen. == Toiminta ja tulevaisuuden suunnitelmat == Yhdistyksen päämääränä on edistää urheiluveneilyä. Toiminnallaan yhdistys pyrkii luomaan erilaisia mahdollisuuksia harrastaa urheiluveneilyä. Yhdistyksen historian aikana Suomeen on perustettu kaksi uutta veneluokkaa, Platu25:n ja E-Scow:n. Molempien luokkien toimintaa ohjaa virallisesti Suomen Urheiluveneliitto ry. Kuva:SUV_LM06_1.jpg| Luokkamestaruuskilpailut 2006 Kuva:SUV_LM06_2.jpg Kuva:SUV_LM06_3.jpg Kuva:SUV_LM06_4.jpg Kuva:SUV_LM06_5.jpg Kuva:SUV_LM06_6.jpg Kuva:SUV_LM06_7.jpg == Suomen urheiluvenelaivue == Suomen Urheiluveneliitto järjestää tapahtumia ja kilpailuja sekä urheiluveneluokille että LYS-urheiluvenekilpailuja sekalaiselle laivueelle yksittäisiä urheiluveneitä. === Veneluokat === * E Scow * Platu 25 * Melges 24 * Banner 23 === Yksittäisiä urheiluveneitä === * A Scow, 1 kpl Vinces/Tampere * Banner 28 racer, muutama * Elvström 717, pari * Esse 850, 1 kpl * Flying Tiger, 1 kpl * Henderson 30, 1 kpl * J/80, 8+6 kpl * JS9000, 1 kpl * Lutra 25, 1 kpl * Majestic 24, 1 kpl * Melges 32, 1 kpl * Mini Transat, 2 kpl * Mumm 30, 1 kpl * Open 5.70, 1 kpl * RS K6,1 kpl * Santer 760, 3 kpl * Skippi 650, 3 kpl * UFO 28, 1 kpl Kuva:Skippi650 SUVLM06 1.jpg| Skippi 650 Kuva:J80_SUVLM06_2.jpg| J/80 Kuva:Henderson30_SUVLM06_2.jpg| Henderson 30 Kuva:EScow_SUVLM06_4.jpg|E Scow Kuva:Platu25_SUVLM06_10.jpg|Platu 25 Kuva:Melges 24.jpg|Melges 24 == Aiheesta muualla == * Plaanaa.com -keskustelupalsta Luokka:Purjehdus Luokka:Suomalaiset urheilujärjestöt Luokka:Suomalaiset vesiliikennejärjestöt
Stephen Colbert

Stephen Tyrone Colbert ([]) (s. 13. toukokuuta 1964) on yhdysvaltalainen koomikko, joka tunnetaan parhaiten The Late Show with Stephen Colbert -nimikko-ohjelmansa juontajana sekä työstään ohjelmissa The Daily Show ja The Colbert Report. Hän on voittanut viisi Emmy-palkintoa. Time-lehti nimesi Colbert'n vuoden 2006 sadan vaikutusvaltaisimman henkilön joukkoon. Alun perin Colbert opiskeli näyttelijäksi, mutta kiinnostui improvisaatioteatterista tavattuaan maineikkaan Chicagon Second City -teatterin ohjaajan Del Closen. Second Cityn kautta hän tapasi Steve Carellin, jonka kanssa hän työskenteli myöhemmin Dana Carvey Show'ssa ja Daily Show'ssa, sekä Paul Dinellon ja Amy Sedarisin. Heidän kanssaan Colbert kehitti sketsisarjan Exit 57 (1995-96) ja komediasarjan Strangers With Candy (1999-2000). Colbert aloitti Daily Show'n "kirjeenvaihtajana" vuonna 1997. Hän jätti ohjelman vuonna 2005 ja alkoi juontaa sarjan spin-offia The Colbert Reportia. Vuonna 2006 Colbert esiintyi jokavuotisilla Valkoisen talon kirjeenvaihtajille järjestetyillä päivälliskutsuilla. Colbert esitti voimakkaasti presidentti George W. Bushia parodisoineen puheen Bushin istuessa samassa pöydässä. Puhe sai kutsuvierasjoukolta kylmän vastaanoton. Media suhtautui siihen ristiriitaisesti. Kuitenkin Internetissä esitys nousi nopeasti videopalveluiden katsotuimpien videoiden luetteloissa. CBS-televisioyhtiö ilmoitti huhtikuussa 2014 tehneensä viiden vuoden sopimuksen Colbertin kanssa. Hän siirtyy isännöimään kanavalle Late Show -ohjelmaa David Lettermanin jäädessä eläkkeelle vuoden 2015 aikana. Colbertin ohjelma The Late Show with Stephen Colbert alkoi kanavalla syyskuussa 2015. Uskonnoltaan Colbert on katolinen. Nuorena hän on ollut innokas roolipelaaja. ==Lähteet== ==Aiheesta muualla== * Colbert Nation * Colbertin puhe Valkoisen talon kirjeenvaihtajien kutsuilla tekstimuodossa Luokka:Yhdysvaltalaiset koomikot Luokka:Vuonna 1964 syntyneet Luokka:Elävät henkilöt
Viking Cup (jalkapallo)

Viking Cup oli suomalaisille jalkapallojoukkueille tarkoitettu kilpailu. Kilpailun järjestivät Suomen Palloliitto ja Oy Vikingline Ab. (Vuonna 1974 kilpailun nimi oli silloisen kolmannen järjestäjäosapuolen mukaisesti Viking- line Osuuspankki Cup.) Kilpailu pelattiin 16 joukkueen cupina. Mestarin piti siis voittaa 4 ottelua. Kilpailu pelattiin viidellä peräkkäisellä kaudella 1970-luvulla. Kilpailuun osallistumisoikeus oli ensimmäisenä vuonna ko. kauden Mestaruussarjan 7 parhaalla ja II divisioonan kolmesta lohkosta kustakin kolmella eniten maaleja tehneellä joukkueella. Seuraavina vuosina mukaan tulivat myös I divisioonan joukkueet. Esim. 1973 kilpailussa osallistumisoikeus oli Mestaruussarjan 8 parhaalla, I divisioonan 5 parhaalla ja II divisioonan kolmella lohkovoittajilla. Palkintorahoina kilpailussa loppuottelijoille jaettiin yhteensä 9000 – 15000 mk (ensimmäinen ja viimeinen vuosi, kolmena välivuonna summa oli 13000 mk). ==Finaalit== *1972 TPS-GBK 2-1Björkstrand, Olav & Frilund, Roy. Föregångare (Edelläkävijä), GBK 85 vuotta, s.500. 2009 *1973 Lahden Reipas - GBK 3-1 ja (1-1). *1974 HJK-SePS 1-0 *1975 MP - MiPK 3-0 *1976 KPV - Lahden Reipas 1-0 ja. (0-0) == Lähteet == Luokka:Suomen jalkapallocupit
Boten Anna

Boten Anna () on ruotsalaisen dance-muusikko Basshunterin kappale hänen toiselta studioalbumiltaan LOL <(^^,)>. Kappaleen ilmestyttyä singlenä 2006 Basshunter nousi tunnetuksi artistiksi sekä kotimaassaan RuotsissaBasshunterin Boten Anna brittilistan ykkösenä (13.01.2008) iltasanomat.fi että myös Suomessa, Isossa-Britanniassa, Tanskassa, Islannissa, Norjassa, Puolassa ja Alankomaissa. Kappaleen ruotsinkieliset sanat kertovat Anna-nimisestä IRC- keskustelijasta, jota laulaja erehtyy luulemaan IRC-botiksi. Totuus selviää myöhemmin, mutta hänen silmissään ”Anna tulee aina olemaan botti”. Sanat perustuvat Basshunterin eli Jonas Erik Altbergin todellisiin kokemuksiin; hän luuli pitkään IRC-kanavalleen ilmestynyttä Anna-nimistä kanavaoperaattoria ystävänsä uudeksi botiksi. Kuukausien päästä hän sai tietää, ettei Anna ollutkaan botti vaan ystävänsä tyttöystävä. ==Listasijoitukset== Lista Korkein sijoitus Tanska 1 Ruotsi 1 Alankomaat 2 Itävalta 2 Norja 3 Suomi 4 Saksa 9 Espanja 20 Sveitsi 45 Eurooppa 30 == Lähteet == ==Aiheesta muualla== * Viralliset sivut Luokka:Vuoden 2006 kappaleet Luokka:Ruotsalaiset elektronisen musiikin kappaleet Luokka:Dancekappaleet Luokka:Basshunter
Jon Stewart

Jon Stewart (s. 28. marraskuuta 1962 New York City, Yhdysvallat), syntyjään Jonathan Stuart Leibowitz, on yhdysvaltalainen koomikko, näyttelijä ja elokuvaohjaaja, joka tunnetaan erityisesti satiirisen uutisohjelman The Daily Show’n juontajana. Jonathan Leibowitz syntyi Don ja Marian Leibowitzille, jotka olivat keskiluokkaisia New Jerseystä New Yorkiin muuttaneita juutalaisia. Stewart aloitti uransa stand-up-koomikkona, mutta siirtyi televisioon ja juonsi aluksi Short Attention Span Theater -ohjelmaa Comedy Central -kanavalla. Myöhemmin hän juonsi MTV-kanavalla ohjelmia The Jon Stewart Show ja You Wrote It, You Watch It. Hän on myös näytellyt elokuvissa sekä ohjannut elokuvat Rosewater (2014) ja Irresistible (2020). Alkuvuodesta 1999 Stewartista tuli The Daily Show’n juontaja. Hän myös käsikirjoitti ja tuotti ohjelmaa. Stewartin aloitettua ohjelman juontajana The Daily Show keräsi tasaisesti suosiota ja tunnustusta kriitikoilta. Stewart sai ensimmäisen Emmy-palkintonsa vuonna 2001. Stewart myös juonsi vuosien 2006 ja 2008 Oscar-gaalat. Vuonna 2012 useat yritykset peruivat mainoksensa Stewartin ohjelmasta, koska Stewart esitti ohjelmassaan Beetlehemin seimen naisen jalkojen välissä. Erityisesti ihmisoikeusjärjestö Catholic League reagoi voimakkaasti, ja pyysi Stewartia pyytämään anteeksi. Helmikuussa 2015 Stewart ilmoitti jättävänsä The Daily Show’n vuoden 2015 kuluessa. Hän juonsi viimeisen The Daily Show -lähetyksensä 6. elokuuta. Hänen seuraajakseen valittiin eteläafrikkalainen koomikko Trevor Noah.Itzkoff, Dave: Trevor Noah to Succeed Jon Stewart on ‘The Daily Show’, The New York Times 30.3.2015. Viitattu 26.6.2017. ==Lähteet== ==Aiheesta muualla== * *manhattan.about.com: Jon Stewart Biography Luokka:Yhdysvaltalaiset koomikot Luokka:Yhdysvaltalaiset juontajat Luokka:Yhdysvaltalaiset näyttelijät Luokka:Grammy-palkinnon saajat Luokka:Primetime Emmy -palkinnon saajat Luokka:Vuonna 1962 syntyneet Luokka:Elävät henkilöt Luokka:Yhdysvaltalaiset elokuvaohjaajat
Armed Assault

Armed Assault (yleisesti lyhyemmin ArmA, Yhdysvalloissa nimellä ArmA: Combat Operations) on realismiin pyrkivä sota-aiheinen FPS-peli, joka perustuu tunnettuun Operation Flashpoint: Cold War Crisis -peliin. Pelin tekijä on tšekkiläinen Bohemia Interactive Studio ja sen julkaisusta Suomessa vastaa 505 Games. Teknisesti pelin tärkeimpiä eroja edeltäjäänsä ovat huomattavasti kehittyneempi grafiikka ja tuki jopa 400 neliökilometrin kokoisille pelialueille siinä missä Operation Flashpoint: Cold War Crisis tuki vain 100 neliökilometrin pelialueita. == Juoni == Peli sijoittuu nykyaikaan, kuvitteelliselle Sahranin saarelle Atlantin valtamerellä. Pieni saari on jakautunut kahteen valtioon; pohjoiseen kommunistiseen tasavaltaan (Democratic Republic of Sahrani, DRS) ja eteläiseen perustuslailliseen monarkiaan (Kingdom of South Sahrani). Yhdysvallat on lähettänyt sotilaita kouluttamaan eteläisen Sahranin armeijaa, mikä pahentaa saarivaltioiden ennestään huonoja välejä. Pohjoinen kommunistinen Sahrani kokee asian uhkana ja yksinpelikampanjan alussa kommunistinen Sahrani hyökkääkin eteläiseen naapurivaltioonsa, josta Yhdysvaltain joukot ovat juuri lähdössä. Pelaaja kuuluu Yhdysvaltojen maavoimien joukkueeseen, joka ei ole vielä ehtinyt lähteä saarelta. Pelaajan tehtäväksi tuleekin kommunistisen Sahranin hyökkäyksen torjuminen. == Queen's Gambit -lisäosa == Peliin on julkaistu yksi lisäosa, jonka nimi on Queen's Gambit. Lisäosa tuo peliin uudet saaret Porto ja United Sahrani. Jälkimmäinen on kuitenkin vain hieman muokattu versio alkuperäisestä Sahranin saaresta. Lisäksi lisäosa tuo peliin muutaman kulkuneuvon ja aseen. Suurin uudistus, jonka Queen's Gambit tuo mukanaan, on uudet yksinpelikampanjat, joita tulee kaksi kappaletta. == Muokkaus == Bohemia Interactive on tukenut avoimesti tuottamiensa pelien muokkaajia ja Armed Assaultin muokkausta varten on julkaistu erilaisia työkaluja ja muun muassa pelin Operation Flashpoint: Cold War Crisis -tyyppinen skriptikieli on kuvattu Bohemian wikisivulla. Operation Flashpoint: Cold War Crisisista tuttu FDFMod julkaistiin Armed Assaultille 19. joulukuuta 2008. == Viralliset laitteistovaatimukset == * Windows XP * Suoritin: 2 GHz (suositus 3 GHz) * Muisti: 512 Mt RAM-muistia (suositus 1 Gt) * Kiintolevytila: 3 Gt * Näytönohjain: 128 Mt:n näytönohjain, jossa 2.0 Pixel Shader -tuki (suositus 256 Mt) * DirectX: Versio 9 == Katso myös == * Operation Flashpoint: Cold War Crisis == Aiheesta muualla == * * Viralliset sivut * Bohemia Interactive keskustelualue * Bohemia Interactive Community Wiki Luokka:Ensimmäisen persoonan ammuntapelit Luokka:Simulaatiopelit Luokka:Windows-pelit Luokka:Vuoden 2006 videopelit Luokka:Taktiset ammuntapelit Luokka:Tšekissä kehitetyt videopelit
Euroopan cup (täsmennyssivu)

Euroopan cup voi tarkoittaa ainakin seuraavia asioita: * Alppihiihdon Eurooppa-cup * Jalkapallon Euroopan cup * Jääkiekon Euroopan cup * Jääpallon Euroopan cup * Koripallon Euroopan Cup * Salibandyn Euroopan cup * Yleisurheilun Euroopan cup (vuodesta 2009 alkaen Euroopan joukkuemestaruuskilpailu)
Tremoliitti

Tremoliitti (Ca2(MgFe)5Si8O22(OH)2) on amfiboliryhmän mineraali. Tremoliittia esiintyy metamorfisissa kalkki- ja dolomiittikivissä. Tremoliitti ja aktinoliitti ovat samanlaisia kemiallisen rakenteensa perusteella, ja muodostavat isomorfisen seossarjan. Tremoliitti on kidejärjestelmältään monokliininen. Kiteet ovat harvinaisia; asultaan mineraali on sälöinen tai kuituinen, usein säteittäisinä ryhminä. Väriltään tremoliitti on valkoinen tai harmaa. Viirun väri on valkoinen ja kiilto on lasi- tai silkkikiilto. Kovuus on 5–6 Mohsin asteikolla ja ominaispaino on 2,9–3,5 g/cm³. == Lähteet == * Tremoliitti Luokka:Silikaattimineraalit
Typpitrijodidi

Typpitrijodidi eli jodityppi (NI3) on erittäin herkästi räjähtävä yhdiste. Yhdistettä käsitellään kosteana, koska kuivana se hajoaa erittäin herkästi. Typpitrijodidi valmistetaan sekoittamalla jodikiteitä (I2) laimeaan ammoniakkivesiliuokseen. Räjähtäessään yhdiste vapauttaa violetin jodipilven. Luokka:Jodiyhdisteet Luokka:Typpiyhdisteet
Stadshagen

Stadshagen on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueen luoteisosassa, Kungsholmenin saarella, Tukholman pohjoisessa sisäkaupungissa. Kaupunginosa rajoittuu Kristinebergin, Mariebergin ja Kungsholmenin kaupunginosiin, sekä Solnan kuntaan. Stadshagen muodostettiin omaksi kaupunginosakseen vuonna 1938. Se on maa-alaltaan 0,63 neliökilometrin suuruinen, ja siellä asui vuonna 2004 1 677 ihmistä. Vuoden 1975 elokuun lopussa Stadshageniin avattiin metroasema, joka on osa Tukholman metron sinistä linjaa. Luokka:Tukholman kaupunginosat
Salamiin taistelu (täsmennyssivu)

Salamiin taistelu voi tarkoittaa taisteluita jotka on käyty Salamiin saaren edustalla Kreikassa, tai Salamiin kaupungin läheisyydessä Kyproksella: * Salamiin taistelu (480 eaa.) - Yksi persialaissotien ratkaisevista taisteluista. * Salamiin taistelu (450 eaa.) - Deloksen meriliiton ja Persian välinen taistelu. * Salamiin taistelu (306 eaa.) - Egyptin Ptolemaios I:n ja Demetrioksen välinen taistelu. Osa neljättä diadokkisotaa.
Marski Cup

Marski Cup on Mikkelissä (vuonna 2002 Kouvolassa) pelattava jääkiekkoturnaus. Vuonna 2010 se järjestettiin seitsemännentoista kerran ( Kouvola) Turnauksen voitti Junost Minsk (BEL). Turnaus on ollut pois Mikkelistä jäähalliremonttien vuoksi. Vuonna 2008 mukana turnauksessa olivat Mikkelin Jukurit, Kuopion KalPa, Lahden Pelicans ja Jyväskylän JYP. Vuoden 2009 turnauksessa pelasivat joukkueet Vaasan Sport, Jukurit, Pelicans ja Kalpa. Viimeisin turnaus on pelattu 2010. ==Mitalistit== Vuosi Voittaja Toinen Loppuottelun tulos Kolmas 2010 Junost Minsk KooKoo 2009 Sport Pelicans 6-5 rl. KalPa 2008 KalPa Pelicans 4-2 Jukurit 2007 Jokerit Pelicans 8-0 Blues 2006 Pelicans Jokerit 3-1 Jukurit 2005 HIFK Jokerit 3-2 rl. SaiPa 2004 SaiPa Jokerit 4-3 rl. TPS 2003 Jokerit Tappara 3-2 JYP 2002 Jokerit Pelicans 3-1 HPK 2001 Jokerit Tappara 4-3 Pelicans 2000 Jokerit Tappara 2-1 Blues 1999 SaiPa Jokerit 3-2 rl. HIFK 1998 Ilves HIFK 3-2 Blues 1997 AIK JYP 4-1 Jokerit 1996 TPS Jokerit 1-0 JYP 1995 JyP HT TPS 4-3 KalPa 1994 Kiekko-Espoo KalPa 3-1 SaiPa ==Lähteet== Luokka:Jääkiekkokilpailut
Alfa Romeo 6C

Alfa Romeo 6C-mallimerkintä viittaa Alfa Romeon malleihin joissa on käytetty kuusisylinteristä rivimoottoria. Mallimerkinnässä 6C:n jälkeen tuleva numerosarja kertoo sylinteritilavuuden. Kaikissa 6C -moottoreissa oli luonnollisestikin kannen yläpuolinen nokka-akseli. Periaatteessa kyse on kahdesta eri autosta, joista toinen perustuu 6C1500 malliin ja toinen 6C2300 malliin. Alfa Romeo on myös käyttänyt kuusisylinteristä rivimoottoria mm. mallisarjassa Alfa Romeo 2600. Näitä ei kuitenkaan katsota 6C-malleiksi. == Historia == Suoralla kuusisylinterisellä moottorilla varustettuja Alfa Romeo 6C -malleja valmistettiin ennen toista maailmansotaa. Mallisarjan perustana on Vittorio Janon 1920 -luvulla suunnittelema 6C1500, jonka seuraajina tuli kaksi eri johdannaista suuremmalla sylinteritilavuudella. 1930 -luvulla näitä malleja seurasi uudistettu 6C2300 ja 1940 -luvun taitteessa 6C2500. 6C1500 * 44 hv / 110 km/h * Valmistettu 1 075 kappaletta 6C1750 * 46-85 hv / 110–170 km/h * Valmistettu 2 579 * Mallit: Touring, Grand Touring, Super Sport, Grand Sport 6C1900 * 68 hv / 130 km/h * Valmistettu 197 kappaletta * Alumiininen sylinterinkansi 6C2300 * 76–95 hv / 120–145 km/h * Mallit: Touring, Granturismo, Pescara * Alumiininen sylinterin lohko 6C2500 * 87–145 hv / 170–200 km/h * Valmistettu 2 800 kappaletta * Mallit Touring, Sport, Super Sport * Innoittanut 147 mallin muotoilua ja esiintynyt mm. elokuvassa Kummisetä 6C
Lauri Levola

Lauri Levola (s. 1981 Pori) on suomalainen kirjailija, sanoittaja ja toimittaja. Levolan esikoisteos Pimeä tavarajuna oli ehdokkaana Helsingin Sanomien kirjallisuuspalkinnon ja Tiiliskivi-palkinnon saajaksi. Aikaisemmin Levolan novelleja on julkaistu Nuoressa Voimassa sekä antologioissa Reviiri 98, Ryhmä 99 ja Arpi. Levola on sanoittanut Ruusut-yhtyeen kappaleita yhtyeen kanssa. Yhtyeen debyyttialbumi Ruusut voitti Emma Gaalassa vuonna 2019 Kriitikoiden valinta -palkinnon ja musiikkilehti Rumban kriitikot valitsivat albumin vuoden 2018 parhaaksi kotimaiseksi albumiksi. Levola on ollut myös kirjoittamassa Lohdutus-kappaletta Mikko Pykärin O-albumille ja kappaleita Einari Stylmanin OK-albumille. Levola on opiskellut viestintää, luovaa kirjoittamista ja draamakirjoittamista. Levola on työskennellyt mm. Turun Sanomien toimittajana, Tiketti-lipunvälitysyhtiön luovana johtajana, Ruisrock- festivaalin tiedottajana, luovan kirjoittamisen opettajana, kirjallisuuden verkkojulkaisu Rihmaston päätoimittajana sekä Savukeidas Kustannuksen kustantajana. Tällä hetkellä hän työskentelee markkinointiviestinnän asiantuntijana WWF Suomella. Lauri Levolan isä on kirjailija Kari Levola. ==Kaunokirjallisuus== ==== Romaanit ==== *Mauri Erik Schröder self-help, Teos, 2023. ==== Novellikokoelmat ==== *Pimeä tavarajuna, Teos, 2006. ==== Toimitetut teokset ==== *Karusellikyytiä III (yhdessä Ville Hytösen kanssa), Savukeidas, 2002. *Karusellikyytiä IV (yhdessä Anders Vacklinin kanssa), Savukeidas == Diskografia == === Ruusut === ==== Albumit ==== * Ruusut (2018) * Kevätuhri (2020) * Melankolia 1 (2023) * Melankolia 2 (2023) ==== EP:t ==== * EP 12" (2022) ==== Singlet ==== * Käärmeen sisällä (2018) * Siamilaiset (2018) * 555 (feat. Paperi T) (2018) * Glitchit (2018) * Haluun et sä kaipaat mua (2018) * Avaimet avaa ovii (2020) * 4321 (2020) * Haamuasema (2020) * Sirppi (2020) * Kesä tulee aina yöllä (2021) * <3 <3 (2021) * Sä et tunne mua / Suuri sade (2023) * Alku / Murha (2023) == Aiheesta muualla == * Lauri Levola Teoksen sivuilla ==Lähteet== Luokka:Suomalaiset kirjailijat Luokka:Suomalaiset sanoittajat Luokka:Vuonna 1981 syntyneet Luokka:Elävät henkilöt
Asakura (Fukuoka)

Asakura () on kaupunki Fukuokan prefektuurissa Kyūshūn saarella Japanissa. Se sijaitsee prefektuurin keskiosassa Fukuokan kaakkoispuolella. Asakurassa on 56 347 asukasta (vuonna 2014) ja sen pinta-ala on 246,73 neliökilometriä. Nykyinen Asakuran kaupunki muodostettiin 20. maaliskuuta 2006, kun entiseen Amagin kaupunkiin liitettiin Asakuran ja Hakin maaseutukaupungit. Uuden kaupungin nimeksi otettiin Amagin sijaan Asakura. Amagi oli saanut kaupunkioikeudet vuonna 1954. Kaupungin ydinalue sijaitsee sen länsiosassa entisen Amagin kaupungin alueella, jonka yhdistää muualle Fukuokaan kaksi rautatielinjaa, Amagi-rautateiden Amagi-linja ja Nishitetsun Amagi-linja; pohjois- ja itäosissa on luonnonalueita ja vuoristoa. Kaupungin etelärajalla virtaa Chikugojoki. == Lähteet == == Aiheesta muualla == * Asakuran virallinen kotisivu 280px|pienoiskuva|vasen|Vanhoja rakennuksia Akizukin alueella Luokka:Asakura
Buzen

Buzen () on kaupunki Fukuokan prefektuurissa Kyūshūn saarella Japanissa. Se sijaitsee Seton sisämeren (Suōnmeren) rannalla prefektuurin itäosassa Kita- Kyūshūn kaupungin kaakkoispuolella. Kaupungissa on 27 042 asukasta (vuonna 2014) ja sen pinta-ala on 111,17 neliökilometriä. Buzenin kaupunki perustettiin vuonna 1955 kahdeksan kylän ja maaseutukaupungin yhdistyessä. Uuden kaupungin nimeksi otettiin alun perin Unoshima, mutta nimi vaihdettiin nykyiseksi vielä samana vuonna. Buzenia palvelee JR Kyūshūn Nippō-päälinja. == Lähteet == == Aiheesta muualla == * Kaupungin internetsivut Luokka:Buzen
Puolalanmäki

Puolalanmäki () on Turun keskustassa, VI:n ja VII:n kaupunginosan rajalla sijaitseva kukkula. Se on yksi Turun seitsemästä kukkulasta ja korkeudeltaan 35,2 metriä merenpinnan yläpuolella. Mäen päällä sijaitsee Turun taidemuseo, jota ympäröi Puolalanpuisto. Mäki on saanut nimensä Puolalan kylästä, joka liitettiin Turkuun Maariasta 1600-luvulla. Yhdessä Turun taidemuseon kanssa Puolalanmäki on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. Vuoden 1775 palon jälkeen Puolalanmäelle rakennettiin runsaasti matalia puumökkejä Kalpa 1971: 46-47., joissa asui merimiehiä, käsityöläisiä ja kisällejä. Alueen puutalot säilyivät Turun palosta 1827 ja aina 1900-luvun alkuun asti. Keskiajalla täällä kaupunkialueen ulkopuolella sijaitsi spitaalisten laitos ”Pyhän Yrjänän hospitaali”, josta ensimmäinen tunnettu maininta on vuodelta 1355. Vasta vuonna 1623 spitaalilaitos siirrettiin Seilin saarelle Nauvoon. Vanha rakennuskanta, mukaan lukien 1838 valmistunut palotorni, purettiin suurimmaksi 1900-luvun alkupuolella. Tällöin rakennettiin sekä Taidemuseon rakennus että sitä ympäröivät kivitalot.Kalpa 1971: 42-45. Puiston reunaman vanhemmasta rakennuskannasta ovat jäljellä Iso-Puolalan talo 1700-luvulta, Puolalanmäen lukion vanhempi osa (1888) ja sen vieressä oleva puinen rakennus 1840-luvulta.Kalpa 1971: 50-51. Puiston on suunnitellut Mauritz Hammarberg Tukholman mäkipuistojen mallien mukaan. Hammarbergistä tuli myöhemmin Tukholman kaupunginpuutarhuri. Nykyään Turun kaupungin nuorisoasiankeskus järjestää Puolalanpuistossa vuosittain elokuussa ilmaiskonsertin. Puolalanmäellä sijaitsi Mihail Anikušinin veistämä 13. marraskuuta 1977 paljastettu V.I. Leninin muistomerkki Muita Puolalanmäen julkisia taideteoksia ovat Leningradin ja Turun ystävyyden patsas (Antti Louhisto, 1969) sekä Jussi Mäntysen Joutsenet (1959) ja Kurjet pesällä (1986). Taidemuseon edustalla ovat myös Victor Westerholmin ja R. W. Ekmanin muotokuvahermit. ==Lähteet== ==Aiheesta muualla== Luokka:Turun puistot Luokka:Turun mäet Luokka:Valtakunnallisesti merkittävät rakennetut kulttuuriympäristöt Suomessa Luokka:VII kaupunginosa
Calumet

Calumet voi tarkoittaa ainakin seuraavia asioita * Rauhanpiippu eli calumet, Pohjois-Amerikan alkuperäiskansojen tupakointiväline * Lexingtonin Calumet Farm, jossa kasvatetaan englannintäysiverisiä * Calumet Electronics Corporation * Calumet-teatteri Michiganissa ==Paikkakunnat== * Calumet, Iowa * Calumet, Michigan * Calumet, Minnesota * Calumet, Oklahoma * Calumet, Wisconsin * Calumet City, Illinois * Calumet College Yorkin yliopistossa Torontossa * Calumetin piirikunta, Wisconsin * Grand Calumet-joki, Indiana * Pointe-Calumet, Québec
Guido Acklin

Guido Acklin (s. 21. marraskuuta 1969) on sveitsiläinen rattikelkkailija, joka voitti yhdessä Reto Götschin kanssa olympiahopeaa Lillehammerissa 1994 kahden miehen rattikelkkailussa. Guido Acklin on saman kisan voittaneen parin jarrumiehen Donat Acklinin veli http://topics.nytimes.com/top/reference/timestopics/subjects/b/bobsledding/index.html?query=ACKLIN,%20GUIDO&field;=per&match;=exact. Acklin-Götschi -pari voitti EM-kultaa vuosina 1998 ja 1999, hopeaa 1996 sekä pronssia 1995 ja 1997.http://www.eiskanal.com/eiskanal-bobsport- europameisterschaften.html. == Lähteet == Luokka:Sveitsiläiset olympiamitalistit Luokka:Sveitsiläiset rattikelkkailijat Luokka:Vuonna 1969 syntyneet Luokka:Elävät henkilöt
Ahti Lavonen

Antti Ahti Lavonen (21. maaliskuuta 1928 Kaskinen – 26. helmikuuta 1970 Helsinki) oli suomalainen kuvataiteilija. Lavonen kuului Suomen 1960-luvun modernismin keskeisiin vaikuttajiin. Lavonen oli myös Brondan vintin taiteilijaryhmän keskeinen jäsen. Lavonen opiskeli kuvataidetta Helsingin Työväenopistossa ja Vapaassa taidekoulussa. Hän maalasi ekspressiivisävyisiä asetelmia ja maisemia 1950-luvulla. 1960-luvulle tultaessa Lavonen siirtyi maalaamaan informalismin tyylisuuntaisesti, mikä nosti hänet modernismin etujoukkoihin. Vuosina 1962–1965 hän työskenteli Pariisissa. 1960-luvun puolessavälissä Lavonen hylkäsi informalismin ja hän siirtyi kokeilemaan plastista ilmaisua. Lavonen osallistui kulttuurielämään aktiivisesti ja laati lehtikirjoituksia. Hänen tiedetään suunnitelleen oman runokirjan julkaisemista. Runokirja jäi ilmestymättä, mutta hän suunnitteli lukuisia runokokoelmien kansia Otavalle. Tasavallan presidentti Urho Kekkonen myönsi Lavoselle Suomen Leijonan Pro Finlandia -mitalin 6. joulukuuta 1969. Ahti Lavosen ensimmäinen puoliso oli Elsa Lavonen, heidän tyttärensä on Soida Lavonen. Lavosen toinen puoliso oli tekstiilitaiteilija Maija Lavonen. Myös perheen poika Kuutti Lavonen on taidemaalari; tytär Sussa Lavonen puolestaan on dramaturgi ja teatteritaiteen maisteri. == Lähteet == == Kirjallisuutta == * Lindgren, Liisa: Ahti Lavonen – aikansa haastaja: Kirjoituksia vuosilta 1958–1970. Kuvataiteen Keskusarkisto 2002. ISBN 952-5019-23-3 * ==Aiheesta muualla== * * * Stewen, Kaarle: Ahti Lavosen haastattelu 1965. Yle Elävä arkisto. * Luokka:Pro Finlandia -palkitut Luokka:Suomalaiset taidemaalarit Luokka:Vuonna 1928 syntyneet Luokka:Vuonna 1970 kuolleet
Jääkiekon Euroopan seurajoukkueiden mestaruusturnaus

Euroopan seurajoukkueiden mestaruusturnaus () oli vuosittainen, Kansainvälisen jääkiekkoliiton järjestämä turnaus joka pelattiin tammikuun alkupuolella. Turnauksesta käytetään myös nimeä Super Six. Turnauksen voittaja oli jääkiekon seurajoukkueiden Euroopan mestari. Turnauksen edeltäjiä olivat nyt jo lopetetut Jääkiekon Euroopan cup sekä European Hockey League (EHL). Mestaruusturnauksia pelattiin vuodesta 2005 ja järjestäjäkaupunkina oli aina Pietari. Kolme turnausta päättyi Venäjän ja Suomen mestarijoukkueiden väliseen finaaliin ja mestaruus on kunakin vuonna jäänyt Venäjälle. Vuonna 2008 Suomea edusti kolmatta kertaa Oulun Kärpät. == Pelitapa == Turnaukseen otti osaa IIHF:n rankingin kuuden kärkimaan mestarit. Joukkueet jaettiin kahteen kolmen joukkueen lohkoon, joissa kaikki pelasivat toisiaan vastaan kerran. Lohkovoittajat pelasivat loppuottelussa. == Palkinnot == Turnauksen palkintopokaalin nimi on Silver Stone Trophy, joka jaettiin turnauksen voittajalle jo edeltäneessä EHL-liigassa. Lisäksi voittajajoukkue sai vuonna 2008 200 000 euroa 550 000 euron kokonaispalkintopotista. Palkintopotti nousi tasaisesti, sillä vuonna 2005 kokonaispotti oli 600 000 Svetsin frangia, kun seuraavana vuonna se oli 700 000 frangia eli noin 450 000 euroa. Vuonna 2007 palkintopotti oli 800 000 frangia. == Finaalit == Vuosi Mestari Toinen Tulos Pelipaikka 2005 Avangard Omsk Kärpät 2-1 ja. Pietari, Venäjä 2006 HK Dynamo Moskova Kärpät 5-4 rl. Pietari, Venäjä 2007 Ak Bars Kazan HPK 6-0 Pietari, Venäjä 2008 Metallurg Magnitogorsk HC Sparta Praha 5-2 Pietari, Venäjä == 2005 == Lohko A * HC Zlin * Avangard Omsk * HV71 Lohko B * Kärpät * Frankfurt Lions * Dukla Trencin == 2006 == Aleksander Ragulin -lohko * HK Dynamo Moskova * HC Pardubice * HC Slovan Bratislava Ivan Hlinka -lohko * Kärpät Oulu * Frölunda HC * HC Davos == 2007 == Vuonna 2007 Suomesta osallistui kauden 2005–2006 Suomen mestari HPK. HPK:n kanssa samassa lohkossa pelasivat Tšekin ja Slovakian mestarit. Aleksander Ragulin -lohko * HPK * Sparta Praha * MsHK Žilina Ivan Hlinka -lohko * Ak Bars Kazan * Färjestads BK * HC Lugano == 2008 == Aleksander Ragulin -lohko * Metallurg Magnitogorsk * HC Slovan Bratislava * MoDo Hockey Ivan Hlinka -lohko * Oulun Kärpät * HC Davos * Sparta Praha ==Aiheesta muualla== *IIHF.com, ECC 2007 Luokka:Jääkiekkokilpailut
Estadi Olímpic Lluís Companys

Estadi Olímpic Lluís Companys (tunnettu myös nimellä Estadi de Montjuïc) on stadion Katalonian pääkaupungissa Barcelonassa, Espanjassa. Stadion rakennettiin alun alkaen Barcelonassa vuonna 1929 järjestettyä maailmannäyttelyä varten, mutta uusittiin vuoden 1992 kesäolympialaisia varten. Montjuïcin stadionilla on 54 000 katsojapaikkaa, kaikki istumapaikkoja. Vain pääkatsomo on katettu. Stadion sijaitsee Montjuïcin kukkulalla vajaa kolme kilometriä etelään Barcelonan keskustan Plaça de Catalunyalta. Stadion on nimetty katalaanipoliitikko Lluís Companys i Joverin mukaan, joka teloitettiin läheisessä Montjuïcin linnassa vuonna 1940. Vuoden 1992 kesäolympialaisissa Montjuïc toimi keskusareenana isännöiden olympialaisten avajaiset, päättäjäiset, yleisurheilulajit sekä jalkapallo- otteluita. Stadionilla pelasi kotiottelunsa Barcelonan toiseksi suurin jalkapallojoukkue Espanyol vuosina 1997–2009. Espanyolin otteluissa stadion oli harvoin täynnä, lukuun ottamatta Barcelonan derbyä eli paikallisottelua FC Barcelonaa vastaan. Stadion toimi myös amerikkalaisen jalkapallon joukkueen Barcelona Dragonsin kotiareenana vuoteen 2003 asti. Kun Espanjan Grand Prix ja muita autourheilutapahtumia pidettiin Montjuïcin radalla vuoteen 1975 asti, toimi stadion varikkoalueena talleille. Vuonna 1975 ajajat ja tallit boikotoivat kilpailua turvallisuussyihin vedoten, mutta joutuivat lopulta ajamaan, koska autot ja kalusto olivat jo stadionilla ja diktaattori Francisco Francon virkakoneisto uhkasi takavarikoida ne. Stadion isännöi vuoden 2010 yleisurheilun Euroopan-mestaruuskilpailuja. FC Barcelona siirtyy pelaamaan kotiottelunsa stadionille kaudella 2023–2024, sillä sen oman stadionin Camp Noun on arvioitu olevan remontissa kevääseen 2026 asti.Agreement on the transformation of Espai Barça and work on new Camp Nou to begin in June fcbarcelona.com == Lähteet == Luokka:Espanjan jalkapallostadionit Luokka:Espanjan yleisurheilu Luokka:Olympiastadionit Luokka:Kesäolympialaiset 1992 Luokka:Yleisurheilun Euroopan-mestaruuskilpailut 2010 Luokka:Barcelonan rakennukset ja rakennelmat Luokka:Barcelonan urheilu
All Those Wasted Years

All Those Wasted Years on vuonna 1984 julkaistu suomalaisen rockyhtye Hanoi Rocksin viides albumi ja ensimmäinen live-albumi. Alkuperäisen julkaisun nimeen tuli ylimääräinen i-kirjain painossa tapahtuneen väärinymmärryksen takia. Alkuperäinen levy on siis väärän nimensä All Those Waisted Years takia harvinaisuus. Myöhemmissä julkaisuissa on käytetty oikeaa nimimuotoa All Those Wasted Years. Levy sai erinomaiset arvostelut 7. tammikuuta 1984 brittiläisessä Melody Maker-julkaisussa. Edellisen levyn Back To Mystery Cityn menestys rohkaisi yhtyettä julkaisemaan tämän live-levyn. Kappaleet on nauhoitettu noin vuosi ennen rumpali Razzlen kuolemaa joulukuussa 1983, The Marquee Clubilla Lontoossa. Samaan aikaan levyn kanssa julkaistiin samalta esiintymiseltä live-videotaltiointi. Kappalelistat eivät kuitenkaan ole identtiset. Videossa on mm. Ramones-cover Blitzkrieg bop, jossa rumpali Razzle laulaa, ja Michael Monroe on rummuissa. Ainakin Visitor, 11th Street Kids ja Lost In The City -kappaleet puuttuvat videolta. == Kappaleet == Kaikki levyn kappaleet on kirjoittanut Andy McCoy, ellei toisin mainita. # # # # # # # # # # # # # # # # # # == Arvostelut == *http://www.allmusic.com/album/all-those- wasted-years-mw0000207310 == Levyllä soittavat == *Michael Monroe – laulu, saksofoni, huuliharppu *Andy McCoy – sähkökitara ja taustaääni *Nasty Suicide – sähkökitara ja taustaääni *Sam Yaffa – bassokitara ja taustaääni *Razzle – rummut ja taustaääni ==Lähteet== Luokka:Hanoi Rocksin albumit Luokka:Vuoden 1984 albumit
Sorsavesi

Sorsavesi on Vuoksen vesistöön kuuluva iso järvi Leppävirran ja Pieksämäen alueella Pohjois- ja Etelä-Savon rajamailla. Järven vesipinta-ala on 52 km² ja korkeus merenpinnasta on noin 98 metriä.Sorsavesi Järviwikissä. Viitattu 9.7.2014. Se saa vetensä suurelta osin Kilpikosken kautta Suonenjoella sijaitsevasta Kuvansi-järvestä ja sen valuma-alueelta. Sorsavesi purkaa vetensä Sorsakosken kautta Osmajärveen, josta edelleen Osmajoen ja Kuvansijoen kautta Saimaan tasolle Varkauden eteläpuolella sijaitsevalle Siitinselälle Haukiveden pohjoisosaan. Sorsavettä on käytetty 1800-luvulla vesitienä puutavaran kuljetuksessa Hackman & Co yhtiön Sorsakosken sahalle, jonne puuta on uitettu itse järven vaikutusalueelta, mutta suuressa määrin myös ylävirrassa sijaitsevan Kuvansin ja Paasveden yhdistävän Kuivataipaleen kanavan kautta. Myöhemmin 1800-luvun lopulla ja 1900-luvulla vesitietä on hyödynnetty Hackman -yhtiön valmiiden metallituotteiden kuljettamisessa Suonenjoelle rautatien varteen edelleen kuljetettavaksi. Järven kaakkoiskulmassa sijaitsevassa Sorsakosken taajamassa on kaksi Savon Voiman vesivoimalaitosta: Yläsorsa ja Alasorsa. ==Lähteet== Luokka:Pieksämäen järvet Luokka:Haukiveden–Kallaveden alue Luokka:Leppävirran järvet Luokka:Pieksämäen maalaiskunta
Ranuan kirkko

Ranuan kirkko on Ranuan keskustaajamassa sijaitseva evankelisluterilaisen Ranuan seurakunnan kirkkorakennus. Pieni kirkko on hirsirakenteinen ristikirkko, ja se on vihitty käyttöön 7. kesäkuuta 1914. Kirkossa on 338 istumapaikkaa. Kirkon on suunnitellut arkkitehti Jarl Eklund. Rakennukset hirsiset seinät saivat ulkolaudoituksen 1920-luvulla. Kellotorni on ristisakaroiden välissä, katolla ristikeskuksessa on pieni torni. Kirkko saneerattiin 1950-luvulla. Saneeraussuunnitelmat laati arkkitehtitoimisto Irmeli & Markus Visanti. Saneerauksen yhteydessä kirkon aikaisemmin kalkittuina olleet sisäseinät paneloitiin ja sisustus muutettiin. 1960-luvulla kirkko sai kuparikaton. Samassa yhteydessä alkuperäinen kaminalämmitys purettiin ja korvattiin sähkölämmityksellä. == Sisätilat == Ranuan kirkon alttaritaulun Jeesuksen toinen tuleminen (330x215 cm öljymaalaus kankaalle) on maalannut Matti Visanti vuonna 1951. Taulun alareunassa on teksti Ilmestyskirjan 1. luvun 7. jakeesta. Visantin taulun ja sen samana vuonna pahville peitevärillä tehdyn luonnoksen (58x36 cm) taustalla voi nähdä hänen jo 1943-1945 tekemänsä litografiat Johanneksen ilmestys. Kirkon tekstiilit on suunnitellut taiteilija Kristiina Hänninen. Kirkon 14-äänikertaiset mekaaniset urut on puolestaan valmistanut Urkurakentamo Hans Heinrich vuonna 1990. == Lähteet == Luokka:Ranuan nähtävyydet Luokka:Lapin kirkkorakennukset Luokka:Suomen puiset ristikirkot
Apportti

Apportti tarkoittaa muunlaista kuin rahallista sijoitusta yhtiöön eli tavaraa tai muuta omaisuutta, josta voi olla yhtiölle taloudellista hyötyä. Osakkeen merkintähinta voidaan maksaa apporttiomaisuutena yhtiötä perustettaessa ja maksullisessa osakeannissa. Apporttiomaisuuden on oltava yhtiöllä vähintään sen arvoinen, mikä määrä sillä on tarkoitus suorittaa yhtiölle. Apportin arvo voi olla myös tätä korkeampi. Apportti ei voi olla työsuoritus eikä sitoumus palvelun suorittamiseen. == Liike apporttina == Jos liike sijoitetaan apporttina yhtiöön, on tästä otettava perustamissopimukseen maininta. Perustamissopimuksessa on oltava riittävä selvitys liikkeen taloudellisesta asemasta (esimerkiksi tilinpäätösinformaation muodossa) ja kaupparekisteriin on oheistettava liitteeksi hyväksytyn tilintarkastajan antama lausunto apporttiomaisuuden selvityksestä ja siitä oliko omaisuudella vähintään maksua vastaava taloudellinen arvo yhtiölle. == Lähteet == * Patentti- ja rekisterihallitus === Viitteet === Luokka:Osakeyhtiöt Luokka:Osuustoiminta Luokka:Sijoittaminen
Rengon kirkko

thumb|250px|Rengon kirkko, sankarihaudat Isänmaan puolesta 1939–1940, 1941–1944. Rengon kirkko on kirkko Hämeenlinnan Rengossa. Kirkko on keskiaikainen kivikirkko ja se on käytössä vielä nykyäänkin. Se on rakennettu joko 1400-luvun loppuvuosikymmenilläHämeenlinnan seurakunnat: Rengon kirkko Viitattu 19.7.2014. tai 1500-luvun alkupuolella; Markus Hiekkasen mukaan todennäköisimmin vuosien 1510 ja 1550 tai 1560 välisenä aikana. Kahdeksankulmainen kirkko hylättiin käytöstä 1600-luvulla. Keskiaikaisesta kirkosta on jäljellä hyvin vähän, sillä vuonna 1783 kiviraunio purettiin perustuksia lukuun ottamatta ja sitä hyödyntäen rakennettiin uudelleen. Kirkko on omistettu Pyhälle Jaakolle ja se on ollut suosittu pyhiinvaelluspaikka alusta alkaen. Nykyiset urut ovat 15-äänikertaiset ja ne ovat Kangasalan urkutehtaan rakentamat vuonna 1981. Kirkon vieressä, entisessä lainajyvämakasiinissa, on Härkätien museo, jossa esitellään muun muassa kirkon historiaan liittyvää esineistöä. ==Lähteet== == Aiheesta muualla == * Luokka:Hämeenlinnan kirkkorakennukset Luokka:Rengon rakennukset ja rakennelmat Luokka:Suomen keskiaikaiset kivikirkot Luokka:Suomen 1500-luvulla rakennetut rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Kokoomuksen remonttimiehet

Remonttimiehet oli Kansallisen Kokoomuksen johtoon kuulunut ryhmä. Remonttimiesten tavoitteena oli uudistaa Kokoomusta hallituskelpoiseen suuntaan muuttamalla sen linjaa Urho Kekkosta ja Neuvostoliittoa ymmärtävämpään suuntaan. Ryhmä alkoi muodostua 1970, kun Juha Rihtniemestä tuli kokoomuksen puheenjohtaja. Kuuluisia remonttimiehiä olivat muun muassa Ilkka Kanerva, Heikki A. Ollila, Pertti Salolainen, Ilkka Suominen, Jarmo Virmavirta ja Juha Vikatmaa. Remonttimiehet saivat nimensä vuoden 1970 vaalimainoksesta, jossa nuoret ehdokkaat esiintyivät työhaalareissa. == Toiminta == Ratkaiseva askel sisäpoliittisesti oli se, että Kansallinen Kokoomus kannatti poikkeuslakia, jolla Kekkonen valittiin jatkamaan presidenttinä 1974–1978 ETYKin yli. Vuonna 1978 Kekkonen valittiin presidentiksi normaalimenettelyllä, mutta poikkeuslaki synnytti ristivetoa myös muissa puolueissa, muun muassa Ruotsalaisessa kansanpuolueessa, josta erosi Georg C. Ehrnrooth, joka perusti oikeistolaisen Suomen Perustuslaillisen Kansanpuolueen. Remonttimiesten omat rivit alkoivat rakoilla jo melko varhaisessa vaiheessa, ja eri henkilöillä oli erilaisia painotuksia suhteessa Kekkoseen, Neuvostoliittoon, Keskustapuolueeseen, poikkeuslakiin, Ahti Karjalaiseen ja niin edelleen. Radikaaleinta suuntausta edusti Vikatmaan ympärille muodostunut ryhmittymä, joka vaati kovia otteita kokoomuksen antikekkoslaisia − näkyvimpänä Tuure Junnilaa − vastaan ja liputti avoimesti poikkeuslain puolesta jo kesällä 1972. Myöhemmin remonttimiehiä on epäilty neuvostomyönteisyydestä, minkä vuoksi erityisesti Ilkka Kanerva on saanut osakseen Ben Zyskowiczin kritiikkiä. ==Neuvostokontaktit== Neuvostoliiton Helsingin-suurlähetystön Felix Karasev (oikea nimi Felix Sutyrin) ystävystyi Vikatmaan kanssa. Karasevin tehtävä oli tietojen hankkiminen kokoomuksen sisältä. Moskova suuntasi tiedustelutoimintansa nimenomaan remonttimiehiin. Historioitsija Riku Keski-Rauska ihmettelee sitä, että Suojelupoliisin raportit Karasevin ja Vikatmaan yhteyksistä eivät löydy Supon arkistosta vaan ilmeisesti Supon ex-johtaja Arvo Pentin papereista yksityisarkistossa. Keski- Rauska ei saanut lupaa perehtyä näihin raportteihin. Raportit Vikatmaan lähipiirin remonttimiesten Neuvosto-yhteyksistä kyllä löytyvät Supon raporteista: Suominen, Kanerva, Salolainen, Virmavirta ja Weijo Pitkänen. == Lähteet == == Aiheesta muualla == * Remonttimiehistä Kokoomuksen sivustolla Luokka:Kansallinen Kokoomus Luokka:Suomen politiikka 1970-luvulla
Acrocanthosaurus

Acrocanthosaurus (lajinimi atokensis) oli noin 125–110 miljoonaa vuotta sitten varhaisliitukaudella elänyt teropodi ja sukua muun muassa Allosaurukselle. Acrocanthosauruksen pään pituus oli noin 1,4–1,7 metriä, pituus noin 11–12 metriä ja paino suunnilleen 6,0–6,5 tonnia. Acrocanthosauruksen fossiileita on löydetty enimmäkseen Teksasin ja Oklahoman osavaltioista Yhdysvalloissa. Acrocanthosauruksen erikoisena tuntomerkkinä oli kaikista selkänikamista kohoavien luupiikkien varassa oleva matala nahkaharja, joka oli suhteessa paljon matalampi kuin esimerkiksi Spinosauruksella. Tämä harja oli koko selkärangan pituinen. Acrocanthosauruksen kaula ja eturaajat olivat lihaksikkaat ja vahvat. Takaraajat olivat tukevat, eivätkä ne soveltuneet juoksemiseen, minkä johdosta Acrocanthosaurus käveli hitaasti. Reisiluun merkittävästi sääriluutta suurempi pituus osoittaa lisäksi, ettei se pystynyt juoksemaan lujaa. Häntä oli pitkä ja sillä Acrocanthosaurus pystyi tasapainottamaan itseään lantion seudun kohdilla. == Acrocanthosaurus kulttuurissa == Acrocanthosaurus esiintyy videopeleissä Jurassic Park: Operation Genesis sekä Primal Carnage: Exctinction. == Katso myös == * Carcharodontosaurus * Concavenator * Giganotosaurus == Lähteet == == Aiheesta muualla == * Luokka:Carcharodontosauridae
Tallinnan raatihuone

Tallinnan raatihuone () sijaitsee Viron pääkaupungin Tallinnan vanhassakaupungissa Raatihuoneentorin laidalla. Tallinnan raatihuone on vanhin nykypäiviin saakka säilynyt goottilainen raatihuone ja se toimii nykyisin juhlavastaanottojen ja konserttien pitotilana. ==Historia== thumb|vasen|Vana Toomas raatihuoneen tornin huipulla. Ensimmäiset historialliset lähteet mainitsevat Tallinnan raatihuoneen jo 1300-luvulla, mutta se sai nykyisen ilmeensä vasta vuosien 1401 ja 1404 välillä tehdyissä rakennustöissä. Tuolloista rakennusta varten käytettiin 500 hirttä, 45 kattohirttä ja 107 kuormaa kiviä. Ilmeisesti raatihuoneen torniin käytettiin 100 porraskiveä ja kiveä kului myös rakennuksen ikkunapieliin, kaariin ja holviin. Kaupungin raadin rakennuksena raatihuone muodosti keskiaikaisen Tallinnan hallinnon keskuksen. 1300-luvulla raatiherroja oli 24, ja he muodostivat niin sanotun istuvan raadin ja lepäävän raadin, jotka vaihtuivat vuosittain. Vuorottelu loppui 1400-luvulla, jolloin raatiherroja oli 14. Raatiherrojen lisäksi Tallinnan raadin jäseniä olivat neljä pormestaria ja raadinkirjuri. Raatiherran virka oli elinikäinen ja sen jäseneksi noustiin suuresta killasta. Raatihuoneen torni tuhoutui Tallinnan ilmapommituksissa toisen maailmansodan aikana maaliskuussa 1944, mutta se rakennettiin uudelleen vuonna 1952. Nykyisin Tallinnan maistraatti ja kaupunginvaltuusto ovat käyttäneet raatihuoneen tiloja toimisto- ja edustustehtävissä. Rakennuksessa järjestetään esimerkiksi juhlavastaanottoja ja konsertteja. ==Rakennus== Tallinnan raatihuone on Pohjois-Euroopan vanhin nykypäiviin saakka säilynyt goottilainen raatihuone. Raatihuoneen tornin nykyinen suippeneva huippu on peräisin 1630-luvulta ja edustaa renessanssihenkistä tyyliä. Tornin huipulla on ollut vuodesta 1530 Tallinnan tunnukseksikin mielletty Vana Toomas -tuuliviiri. Torni on korkeudeltaan 64 metriä ja sen kellotasanteen korkeus on 34 metriä. Raatihuoneen edustalla on markkinatori. Raatihuoneen raatisalissa olevan esimerkiksi metsästyskohtauksia esittävän friisin on tehnyt tanskalainen puunveistäjä Elert Thiele. Friisiä on pidetty yhtenä Viron 1600-luvun taiteen huippusaavutuksista. Se valmistui vuosien 1664–1674 välillä. ==Lähteet== Luokka:Viron raatihuoneet Luokka:Tallinnan rakennukset ja rakennelmat
Helme

Helme () on pienkauppala (alevik) ja entinen kunta Tõrvan kunnassa Valgamaan maakunnassa Virossa. Helme liitettiin vuoden 2017 kuntauudistuksessa osaksi uutta Tõrvan kuntaa vuoden 2017 lokakuussa, jolloin Helmeestä tuli Tõrvan kuntaan kuuluva pienkauppala. == Entinen kunta == Helmen asukasluku oli 2 522 (2010), pinta-ala 312,73 neliökilometriä ja asukastiheys 8,1 asukasta neliökilometrillä. Hämeenlinnaan liitetty Hauhon kunta oli Helmen ystävyyskunta. === Kylät === Helmen kylät olivat: Ala - Holdre - Jõgeveste - Kalme - Karjatnurme - Kirikuküla - Koorküla - Kähu - Linna - Möldre - Patküla - Pilpa - Roobe - Taagepera. === Väestö === Vuonna 2011 Helmen kunnassa oli 1 901 asukasta, joista 1 857 (97,7 %) oli virolaisia, 18 (0,9 %) venäläisiä ja 27 (1,4 %) muita kansallisuuksia. == Muuta == Suomen Yleisradion entinen pääjohtaja Hella Wuolijoki (Ella Maria Murrik) oli kotoisin Helmen kunnasta. == Lähteet == Luokka:Tõrva Luokka:Viron entiset kunnat
Fausto Coppi

250px|thumb|right|Fausto Coppin muistomerkki Passo Pordoissa, Italiassa Angelo Fausto Coppi (15. syyskuuta 1919 Castellania – 2. tammikuuta 1960) oli italialainen maantiekilpapyöräilijä. Hän voitti Ranskan ympäriajon kaksi kertaa (1949 ja 1952) ja Italian ympäriajon viisi kertaa (1940, 1947, 1949, 1952 ja 1953). Lempinimellä Il Campionissimo (”mestareiden mestari”) tunnettu Coppi on edelleen yksi kaikkein rakastetuimmista ja suosituimmista urheilijoista kotimaassaan. Hän kuoli 40-vuotiaana malariaan, jonka oli saanut vieraillessaan Ylä-Voltassa 1959. ==Saavutukset== *Ranskan ympäriajo **1949 Kokonaiskilpailun voitto, mäkikilpailun voitto + 7., 17. ja 20. etapin voitto **1951 Kokonaiskilpailun 10. sija + 20. etapin voitto **1952 Kokonaiskilpailun voitto + 7., 10., 11. 18. ja 21. etapin voitto *Italian ympäriajo **1940 Kokonaiskilpailun voitto + 11. etapin voitto **1946 Kokonaiskilpailun 2. sija + 5., 14. ja 15. etapin voitto **1947 Kokonaiskilpailun voitto + 4., 8. ja 16. etapin voitto **1948 16. ja 17. etapin voitto **1949 Kokonaiskilpailun voitto, mäkikilpailun voitto + 4., 11. ja 17. etapin voitto **1951 Kokonaiskilpailun 4. sija + 6. ja 18. etapin voitto **1952 Kokonaiskilpailun voitto + 5., 11. ja 14. etapin voitto **1953 Kokonaiskilpailun voitto + 4., 11., 19. ja 20. etapin voitto **1954 Kokonaiskilpailun 4. sija + 1. ja 20. etapin voitto **1955 Kokonaiskilpailun 2. sija + 20. etapin voitto *Sveitsin ympäriajo **1947 5. etapin voitto **1954 2. ja 4. etapin voitto *Pariisi-Nizza **1954 3. etapin voitto *Lombardian ympäriajo ** 1941 (5.), 1946 (1.), 1947 (1.), 1948 (1.), 1949 (1.), 1950 (3.), 1951 (3.), 1954 (1.), 1956 (2.) *Pariisi-Roubaix ** 1950 (1.), 1952 (2.), 1955 (2.) *La Flèche Wallonne **1949 (3.), 1950 (1.) *Milano–San Remo **1946 (1.), 1948 (1.), 1949 (1.), 1954 (4.) *Züri-Metzgete **1946 (2.) *MM-kilpailut **1949 (3.), 1953 (1.), 1954 (6.) *Grand Prix des Nations **1946 (1.), 1947 (1.), 1951 (2.) *Italian maantiepyöräilymestaruuskilpailut **1942 (1.), 1947 (1.), 1949 (1.), 1955 (1.) *Tunninajon maailmanennätys **1942 45,871 km/h ==Lähteet== *Saavutukset memoire du cyclisme -sivustolta == Aiheesta muualla == * Luokka:Italialaiset maantiepyöräilijät Coppi,Fausto Luokka:Ranskan ympäriajon voittajat Luokka:Vuonna 1919 syntyneet Luokka:Vuonna 1960 kuolleet
Arthur Golden

Arthur Golden (s. 1956 Chattanooga Tennessee, Yhdysvallat) on yhdysvaltalainen kirjailija. Golden on kirjoittanut menestysromaanin Geishan muistelmat (). Golden kuuluu varakkaaseen New York Times -lehden omistavaan Ochs-Sulzbergerin sukuun. Hän opiskeli Harvard Collegessa ja suoritti arvosanan taidehistoriassa erikoistuen japanilaiseen taiteeseen. Vuonna 1980 hän suoritti Master of Arts -arvon Japanin historiassa Columbian yliopistossa ja opetteli mandariinikiinaa. Vietettyään kesän Pekingin yliopistossa hän meni töihin Tokioon. Yhdysvaltoihin palattuaan hän suoritti Bostonin yliopistossa Master of Arts -arvosanan englannin kielessä. Hän asuu Brooklinessa Massachusettsissa Yhdysvalloissa. Ilmestyttyään 1997 Geishan muistelmat oli New York Timesin bestseller-listalla kaksi vuotta. Sitä on myyty englanniksi neljä miljoonaa kappaletta, ja se on käännetty 32 kielelle eri puolilla maailmaa. Geishan muistelmia varten kirjoittaja haastatteli useita geishoja, joista tärkein oli Mineko Iwasaki. Heiltä kirjoittaja sai tietoa geishojen maailmasta. Journalismitaustansa vuoksi Golden päätti tehdä kirjasta kuvitteellisen, mutta kuitenkin mahdollisimman lähellä totuutta olevan, ja hän pyrki saamaan kaikki yksityiskohdat täsmälleen oikein. Kun Geishan muistelmien japaninkielinen laitos ilmestyi, Arthur Goldenia syytettiin sopimuksen rikkomisesta ja Iwasakiin kohdistuvasta kunnianloukkauksesta. Kantaja väitti, että Golden oli sopinut, ettei paljasta häntä, jos hän kertoo elämästään geishana, sillä perinteinen vaikenemisen sääntö kieltää heitä kertomasta asiakkaistaan. Asia sovittiin ilman oikeudenkäyntiä julkistamattomalla rahasummalla. Teoksen Geishan muistelmat pohjalta tehtiin 2005 elokuva, jossa näyttelevät Ziyi Zhang ja Ken Watanabe. Elokuvan on ohjannut Rob Marshall. Luokka:Yhdysvaltalaiset kirjailijat Luokka:Vuonna 1956 syntyneet Luokka:Elävät henkilöt
Tõrva

Tõrva () on epäitsenäinen kaupunki (linn, asustusüksus) Tõrvan kunnassa Valgamaan maakunnassa, Virossa. Tõrva on Tõrvan kunnan keskus. Ennen vuoden 2017 kuntauudistustusta Tõrva oli itsenäinen kaupunki.. Kaupunki sijaitsee Õhnejoen varrella. Sen asukasluku oli vuonna 2010 3 099, pinta-ala 4,80 neliökilometriä ja asukastiheys 645,6 asukasta neliökilometrillä. ==Väestö== Vuonna 2011 Tõrvan kaupungissa oli 2 729 asukasta, joista 2 697 (98,8 %) oli virolaisia, 12 (0,4 %) venäläisiä ja 15 (0,5 %) muita kansallisuuksia. == Lähteet == * Tõrva